gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7744, del 18-03-2016 (2016/1768)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a l'ampliació d'indústria de productes hortofructícoles (expedient número BUW 4470/0193), al terme municipal d'Alzira, ubicada al polígon 39, parcel·les 104, 111, 113 i 139.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7744

Data del DOGV
:   18-03-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/1768


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a l'ampliació d'indústria de productes hortofructícoles (expedient número ICE 5373/0193), al terme municipal d'Alzira, ubicada al polígon 39, parcel·les 104, 111, 113 i 139. [2016/1768]  
Admesa a tràmit la sol·licitud de declaració d'interés comunitari promoguda per Manipulados de Cebollas y Derivados, SL, per a una atribució d'ús i aprofitament en sòl no urbanitzable, relativa a l'ampliació d'indústria de productes hortofructícoles (expedient TPD 7576/0193), al terme municipal d'Alzira, ubicada al polígon 39, parcel·les 104, 111, 113 i 139, de conformitat amb el que disposa l'article 206.4.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a informació pública durant el termini de 20 dies hàbils, comptadors a partir de l'endemà de la publicació del present anunci en el Diari Oficial de la Comunitat Valenciana, durant el qual els interessats poden consultar l'expedient (projecte de declaració d'interés comunitari i estudi d'integració paisatgística) i formular-hi per escrit les observacions que estimen pertinents, a les oficines del Servici Territorial d'Urbanisme de la Conselleria d'Habitatge, Obres Públiques i Vertebració del Territori, edifici PROP de l'avinguda de Gregorio Gea, número 27, de València, en horari d'exposició al públic de 09.00 a 14.30 hores.  
  
  
València, 4 de febrer de 2016. El director general d'Ordenació del Territori, Urbanisme i Paisatge: J. Lluís Ferrando i Calatayud.
Diari Oficial de la Generalitat Valenciana


Sumari del DOGV 7880, del 23-09-2016 (2016/7202)

Informació pública dels projectes de substitució de gespa del camp de futbol 7 de la ciutat esportiva José Lloret Pérez Calsita de la Vila Joiosa, de millora de recorreguts per a vianants al carrer Colón-Costera Pastor i de renovació de jocs infantils en parcs i jardins públics.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7880

Data del DOGV
:   23-09-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/7202


Data del document
:   14-09-2016

Organisme emissor
:   Ajuntament de la Vila Joiosa

Tipus de document
:   Anunci

Descriptors 

:   * Vila Joiosa, la
    * administració local
    * pla d'urbanisme

Informació pública dels projectes de substitució de gespa del camp de futbol 7 de la ciutat esportiva José Lloret Pérez Calsita de la Vila Joiosa, de millora de recorreguts per a vianants al carrer Colón-Costera Pastor i de renovació de jocs infantils en parcs i jardins públics. [2016/7202]  
En relació amb l'expedient de referència, per mitjà de la present informació es fa públic que l'alcalde president, en data 12 de setembre de 2016, ha dictat Decret amb el número 2967 que en la seua part dispositiva, literalment, indica:  
  
«... resolc:  
  
Primer. Aprovar els projectes de substitució de gespa del camp de futbol 7 de la ciutat esportiva José Lloret Peréz Calsita, de millora de recorreguts per a vianants al carrer Colón'Costera Pastor i de renovació de jocs infantils en parcs i jardins públics de la Vila Joiosa.  
  
Segon. Sotmetre a informació pública, per un termini d'un mes, els projectes de substitució de gespa del camp de futbol 7 de la ciutat esportiva José Lloret Peréz Calsita, de millora de recorreguts per a vianants al carrer Colón'Costera Pastor i de renovació de jocs infantils en parcs i jardins públics de la Vila Joiosa.  
  
Tercer. La informació pública s'anunciarà mitjançant un edicte publicat en el Diari Oficial de la Comunitat Valenciana. Durant el termini d'un mes d'informació pública, computat a partir de la inserció del corresponent anunci en el Diari Oficial de la Comunitat Valenciana, els documents diligenciats hauran de trobar-se depositats, per a la seua consulta pública, en l'Ajuntament de la Vila Joiosa.  
La documentació indicada estarà a disposició dels interessats a les oficines de l'Àrea d'Urbanisme, síties al carrer de Cristóbal Galiana, número 2, de la Vila Joiosa, en horari de 09.00 a 14.00 hores, així com en la pàgina web municipal...»  
  
Cosa que faig pública als efectes oportuns.  
  
La Vila Joiosa, 14 de setembre de 2016.- L'alcalde: Andrés Verdú Reos.
Diari Oficial de la Generalitat Valenciana


Sumari del DOGV 7701, del 20-01-2016 (2016/176)

Informació pública de l'aprovació inicial de la modificació puntual del pla general d'ordenació urbana número 14, relativa al projecte de modificació puntual del pla parcial del sector residencial Font Freda a la Vilavella.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7701

Data del DOGV
:   20-01-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/176


Data del document
:   28-12-2015

Organisme emissor
:   Ajuntament de la Vilavella

Tipus de document
:   Anunci

Descriptors 

:   * Vilavella, la
    * pla d'urbanisme
    * administració local

Informació pública de l'aprovació inicial de la modificació puntual del pla general d'ordenació urbana número 14, relativa al projecte de modificació puntual del pla parcial del sector residencial Font Freda a la Vilavella. [2016/176]  
L'ajuntament, en el Ple ordinari del dia 28 de desembre de 2015, va acordar aprovar, inicialment, i sotmetre a informació pública, durant el període de 45 dies, la modificació puntual del pla general d'ordenació urbana número 14, referent al projecte de modificació puntual del pla parcial del sector residencial Font Freda a la Vilavella. Aquesta informació es publicarà en el Diari Oficial de la Comunitat Valenciana i en qualsevol periòdic comercial d'àmplia difusió a la localitat.  
  
  
La Vilavella, 28 de desembre de 2015.- L'alcaldessa: Carmen Navarro Roig.
Diari Oficial de la Generalitat Valenciana


Sumari del DOGV 7843, del 03-08-2016 (2016/6322)

Extracte de la Resolució de 28 de juliol de2016, del rector de la Universitat Politècnica de València, per la qual es convoquen les ajudes del programa propi Euromovex per a financiar estades dins d'un acord de doble titulació durant el curs acadèmica 2016/2017.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7843

Data del DOGV
:   03-08-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6322


Data del document
:   28-07-2016

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 28 de juliol de2016, del rector de la Universitat Politècnica de València, per la qual es convoquen les ajudes del programa propi Euromovex per a financiar estades dins d'un acord de doble titulació durant el curs acadèmica 2016/2017. [2016/6322]  
BDNS(Identif.): 313700  
  
De conformitat amb allò previst en els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria, el text complet de la qual es pot consultar en la Base de Dades Nacional de Subvencions   
http://www.pap.minhap.gob.es/bdnstrans/index  
  
Primer. Beneficiaris  
Alumnes de la Universitat Politècnica de València amb matrícula activa al curs 2015/2016 i 2016/2017 en una titulació oficial de grau o màster, que complisquen els criteris establerts a les bases reguladores del procediment.  
  
Segon. Finalitat  
Financiació d'estades d'intercanvi amb l'objectiu d'aconseguir una doble titulació  
  
Tercer. Bases reguladores  
http://www.upv.es/entidades/OPII/menu\_urlpc.html?//www.upv.es/entidades/OPII/infoweb/pi/info/convocatoria.pdf  
  
Quart. Import  
La dotació de les beques serà de 1.600 euros per beneficiari.  
  
Cinquè. Termini de presentació de sol·licituds  
Del 29 de juliol al 5 de agost de 2016, ambdós inclosos.  
  
València, 28 de juliol de 2016.- El cap del Gabinet del rector, p. d. f. (R 31.05.2013): Juan Miguel Martínez Rubio.
Diari Oficial de la Generalitat Valenciana


Sumari del DOGV 7695, del 12-01-2016 (2016/54)

Informació pública de la modificació de la tarifa de subministrament domiciliari d'aigua a Bocairent.
-----------------------------------------------------------------------------------------------------

### Dades del document

Número de DOGV
:   7695

Data del DOGV
:   12-01-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/54


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de la modificació de la tarifa de subministrament domiciliari d'aigua a Bocairent. [2016/54]  
Resolució de data 22 de desembre de 2015, del director general de Comerç i Consum, per la qual s'aprova la modificació de la tarifa de subministrament domiciliari d'aigua a Bocairent.  
  
Expedient: 948.125/122015.  
Tarifa que s'aprova:  
  
Aigua potable   
 Normal Disseminats  
 Quota de servei Euros/mes Euros/mes  
 fins a 13 mm 1,953 5,863  
 15 mm 2,933 5,863  
 20 mm 4,888 5,863  
 25 mm 6,842 5,863  
 30 mm 9,775 5,863  
 40 mm 19,548 5,863  
 50 mm 29,323 5,863  
 65 mm 29,323 5,863  
 80 mm 29,323 5,863  
 100 mm 29,323 5,863  
 125 mm 29,323 5,863  
   
   
 Normal Disseminats  
 Quota de consum Euros/m³ Euros/m³  
 Límits mensuals   
 Bloc I fins a 10 0,281 0,437  
 Bloc II entre 10 i 20 0,402 0,551  
 Bloc III més de 20 0,515 0,656  
 Municipal 0,281   
   
 Q. servei t. transitòria global     
   
 Euros/mes   
 0,296   
   
 Q. servei t. transitòria polígon industrial     
   
 Euros/mes   
 8,312   
  
  
 Manteniment de comptador Euros/mes  
 Calibre fins a 13 mm 0,976  
 15 mm 1,468  
 20 mm 2,443  
 25 mm 3,418  
 30 mm 4,872  
 40 mm 9,744  
 50 mm 14,618  
 65 mm 19,490  
 80 mm 24,362  
 100 mm 34,106  
 125 mm 53,595  
  
  
Sobre les presents tarifes s'aplicarà l'IVA, d'acord amb el que estableix la Llei 37/1992, de 28 de desembre.  
Cosa que es fa pública perquè se'n prenga coneixement.  
  
València, 8 de gener de 2016.- L'apoderat: Isidoro Solera Solera.
Diari Oficial de la Generalitat Valenciana


Sumari del DOGV 7772, del 02-05-2016 (2016/2482)

Notificació de la sentència dictada en el procediment de guarda i custòdia número 822/2014.
-------------------------------------------------------------------------------------------

### Dades del document

Número de DOGV
:   7772

Data del DOGV
:   02-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2482


Organisme emissor
:   Jutjat de Primera Instància Número 6 de Torrent

Tipus de document
:   Edicte

Notificació de la sentència dictada en el procediment de guarda i custòdia número 822/2014. [2016/2482]  
En aquest procediment número 822/2014, seguit a instàncies de Verónica Anahi Segovia contra Néstor Felipe Cáceres, s'ha dictat la sentència que té l'encapçalament i la dispositiva que, literalment, són com segueix:  
  
«Sentència número 21/2016  
Torrent, 4 de febrer de 2016  
María José Barreiro Osende, jutgessa del Jutjat de Primera Instància número 6 d'aquesta ciutat, he vist les actuacions sobre guarda, custòdia i aliments de fills extramatrimonials seguides amb el número 822/2014, instades per Verónica Anahi Segovia, representada per la procuradora Verónica Mariscal Bernal i assistida del lletrat Rafael Escrivá Victorio, contra Néstor Felipe Cáceres, en rebel·lia, amb la intervenció del ministeri fiscal.  
Dispositiva  
Estime la demanda formulada per Verónica Anahi Segovia contra Néstor Felipe Cáceres i fixe les següents mesures reguladores dels efectes de la ruptura de la seua unió extramatrimonial, sense expressa imposició de costes.  
1. Atribuïsc a la mare la guarda i custòdia de la filla comuna anomenada J. J., així com l'exercici exclusiu de la pàtria potestat sense perjudici de la seua titularitat compartida.  
2. Com a pensió alimentària a favor de la menor, el pare entregarà a la mare, dins dels primers cinc dies de cada mes i per mesos anticipats, per mitjà d'ingrés en el compte corrent que ella designe, la quantitat de 150 euros mensuals que s'actualitzaran anualment d'acord amb les variacions que experimente l'índex de preus al consum que publique l'Institut Nacional d'Estadística o organisme que el substituïsca.  
  
3. Igualment, el pare haurà d'abonar el 50 % de les despeses extraordinàries que genere el menor, i s'entenen com a tals totes aquelles que no siguen habituals, imprevisibles i necessàries; qualsevol altra despesa en benefici del menor haurà de ser pactada per ambdós progenitors o, en cas de discrepància, decidida per l'autoritat judicial.  
Contra aquesta sentència es pot interposar un recurs d'apel·lació en el termini de 20 dies davant d'aquest jutjat per a la ulterior substanciació davant de l'Audiència Provincial de València.  
Aquesta és la meua sentència, que pronuncie, mane i firme.»  
  
I atés que el demandat, Néstor Felipe Càceres, es troba en parador desconegut, expedisc aquest edicte a fi que li valga de notificació de forma deguda.  
  
Torrent, 8 de març de 2016.- La lletrada de l'Administració de Justícia: Pilar Irles Martínez.
Diari Oficial de la Generalitat Valenciana


Sumari del DOGV 7904, del 26-10-2016 (2016/8480)

DECRET 18/2016, de 25 d'octubre, del president de la Generalitat, pel qual nomena Enrique Soriano Hernández, com a president del Consell Rector de la Corporació Valenciana de Mitjans de Comunicació.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7904

Data del DOGV
:   26-10-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/8480


Data del document
:   25-10-2016

Organisme emissor
:   Presidència de la Generalitat

Tipus de document
:   Decret

Descriptors 

:   * Presidència de la Generalitat

DECRET 18/2016, de 25 d'octubre, del president de la Generalitat, pel qual nomena Enrique Soriano Hernández, com a president del Consell Rector de la Corporació Valenciana de Mitjans de Comunicació. [2016/8480]  
El Ple de les Corts, en compliment del que estableixen els articles 11 i 14, i en la disposició transitòria quinta de la Llei 6/2016, de 15 de juliol, de la Generalitat, del Servei Públic de Radiodifusió i Televisió d'Àmbit Autonòmic, de Titularitat de la Generalitat, va procedir a elegir, en sessió del dia 20 d'octubre de 2016, com a president del Consell Rector de la Corporació Valenciana de Mitjans de Comunicació, Enrique Soriano Hernández.  
D'acord amb el que estableix l'article 14.3 de la Llei 6/2016, de 15 de juliol, de la Generalitat, del Servei Públic de Radiodifusió i Televisió d'Àmbit Autonòmic, de Titularitat de la Generalitat, «el nomenament formal dels consellers i de les conselleres del Consell Rector i el del seu president o presidenta es realitzarà per decret del president del Consell, d'acord amb la proposta realitzada per les Corts, després de complir-se els tràmits previstos en els punts precedents», i el seu nomenament serà publicat en el Diari Oficial de la Generalitat Valenciana.  
  
En virtut de tot això, i de conformitat amb el que disposen els anteriors preceptes,  
  
  
DECRETE  
  
Primer  
Nomenar Enrique Soriano Hernández, com a president del Consell Rector de la Corporació Valenciana de Mitjans de Comunicació.  
  
Segon  
Aquest decret produirà efectes des del mateix dia que es publique en el Diari Oficial de la Generalitat Valenciana.  
  
València, 25 d'octubre de 2016  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 7910, del 04-11-2016 (2016/8209)

Adjudicació del contracte número 16/088. Manteniment del servei de gestió del centre de control i evolució software del sistema de peatge de Metrovalencia.
-----------------------------------------------------------------------------------------------------------------------------------------------------------

### Dades del document

Número de DOGV
:   7910

Data del DOGV
:   04-11-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/8209


Data del document
:   18-10-2016

Organisme emissor
:   Ferrocarrils de la Generalitat Valenciana

Tipus de document
:   Resolució

Descriptors 

:   * adjudicació de contracte administratiu
    * contracte de serveis

Adjudicació del contracte número 16/088. Manteniment del servei de gestió del centre de control i evolució software del sistema de peatge de Metrovalencia. [2016/8209]  
1. Entitat adjudicadora  
a) Organisme: Ferrocarrils de la Generalitat Valenciana. Partida de Xirivelleta, s/n, 46549 València. Telèfon 319 991 329. Fax 354 188 834.  
  
b) Dependència que tramita l'expedient: Unitat de Contractació i Patrimoni.  
c) Número d'expedient: 16/088.  
  
2. Objecte del contracte  
a) Tipus de contracte: serveis.  
b) Descripció de l'objecte: manteniment del servei de gestió del centre de control i evolució software del sistema de peatge de Metrovalencia.  
c) Lots: 2.  
d) CPV: 50300000-8.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: negociat.  
c) Forma: adjudicació directa per raons tècniques.  
  
4. Pressupost base de licitació  
Importe total: 340.000,00 - (IVA exclòs).  
Lot 1: 275.000,00 - (IVA exclòs).  
Lot 2: 65.000,00 - (IVA exclòs).  
  
5. Formalització del contracte  
a) Data d'adjudicació: lot 1: 29 de setembre de 2016; lot 2: 29 de setembre de 2016.  
b) Contractista:  
Lot 1: Indra Sistemas, SA.  
Lot 2: Sociedad Ibérica de Construcciones Eléctricas, SA.  
c) Nacionalitat: espanyola.  
d) Import: lot 1: 275.000,00 - (IVA exclòs); lot 2: 64.720,00 - (IVA exclòs).  
e) Termini d'execució:  
Lot 1: 2 anys.  
Lot 2: 2 anys.  
  
València, 18 d'octubre de 2016.- El director gerent: Ángel García de la Bandera.
Diari Oficial de la Generalitat Valenciana


Sumari del DOGV 7877, del 20-09-2016 (2016/7142)

Informació pública del projecte dibuix de la bandera municipal.
---------------------------------------------------------------

### Dades del document

Número de DOGV
:   7877

Data del DOGV
:   20-09-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/7142


Organisme emissor
:   Ajuntament de L'Orxa

Tipus de document
:   Anunci

Informació pública del projecte dibuix de la bandera municipal. [2016/7142]  
Aquest ajuntament, per Acord del Ple municipal de data 8 de juliol de 2016, va aprovar la memòria històrica justificativa que conté el projecte dibuix de la bandera municipal de l'Orxa que va ser encarregada a Ramón Gimeno Royo, membre de la Societat Espanyola de Vexil·lologia.  
L'expedient queda sotmés a informació pública per un termini de 20 dies hàbils, a comptar de l'endemà de la publicació del present anunci en el Diari Oficial de la Comunitat Valenciana i al tauler d'anuncis; al llarg d'aquest termini els interessats podran presentar les al·legacions que estimen oportunes.  
  
L'Orxa, 14 de setembre de 2016.- L'alcalde: Arnaldo Dueñas Crespo.
Diari Oficial de la Generalitat Valenciana


Sumari del DOGV 7698, del 15-01-2016 (2016/179)

Correcció d'errades de la licitació número 2015 - OB023. Obres per a la instal·lació de baranes definitives en la Facultat de Farmàcia del Campus de Burjassot.
---------------------------------------------------------------------------------------------------------------------------------------------------------------

### Dades del document

Número de DOGV
:   7698

Data del DOGV
:   15-01-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/179


Data del document
:   12-01-2016

Organisme emissor
:   Universitat de València

Tipus de document
:   Correcció d'errades

Correcció d'errades

 Descriptors 

:   * contracte d'obres

Correcció d'errades de la licitació número 2015 - OB023. Obres per a la instal·lació de baranes definitives en la Facultat de Farmàcia del Campus de Burjassot. [2016/179]  
En relació amb el procediment d'adjudicació del contracte d'obres d'instal·lació de baranes definitives en la Facultat de Farmàcia del Campus de Burjassot, s'han advertit errors en el projecte d'obres que s'incloïa en l'anunci de licitació publicat en el perfil de contractant d'aquesta universitat, concretament en el tom IV i V, «Mesuraments i pressupost».  
  
El procediment es troba actualment en fase de presentació de proposicions, el termini de la qual finalitza el pròxim dia 18 de gener de 2016.  
  
La informació omesa en la documentació inicial es considera rellevant perquè les empreses interessades puguen elaborar correctament les seues ofertes, per la qual cosa s'ha considerat procedent establir un nou termini per a la presentació de proposicions.  
L'equip redactor del projecte ha entregat a la Universitat aquesta separata del projecte degudament corregida, que serà posada a disposició dels interessats en el perfil de contractant de la Universitat de València a partir de la data de publicació d'aquesta correcció d'errors en el perfil de contractant. Per a evitar errors, s'eliminarà el document erroni de la documentació publicada.  
S'estableix com a nou termini de presentació de proposicions el pròxim dia 29 de gener de 2016. En el cas que alguna empresa haguera presentat proposició abans de la publicació d'aquest anunci en el Diari Oficial de la Comunitat Valenciana, podrà tornar a presentar una nova proposició dins del nou termini concedit i serà aquesta última la que es tindrà en compte amb caràcter general.  
  
València, 12 de gener de 2016.- El vicerector d'Economia i Infraestructures: Juan Luis Gandía Cabedo.